Document ID: 32014D0948

NEUVOSTON PÄÄTÖS,
annettu 15 päivänä joulukuuta 2014,
Euroopan yhteisön ja Kap Verden tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Kap Verden tasavallan välisen pöytäkirjan allekirjoittamisesta Euroopan unionin puolesta ja sen väliaikaisesta soveltamisesta
(2014/948/EU)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 5 kohdan kanssa,
ottaa huomioon Euroopan komission ehdotuksen,
sekä katsoo seuraavaa:
(1)
Neuvosto on 19 päivänä joulukuuta 2006 antamallaan asetuksella (EY) N:o 2027/2006 (1) hyväksynyt Euroopan yhteisön ja Kap Verden tasavallan välisen kalastuskumppanuussopimuksen, jäljempänä ’sopimus’, tekemisen.
(2)
Kumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn Euroopan unionin ja Kap Verden tasavallan välisen pöytäkirjan (2) voimassaolo on lakannut 31 päivänä elokuuta 2014.
(3)
Neuvosto on valtuuttanut komission neuvottelemaan Kap Verden tasavallan kanssa uuden pöytäkirjan, jäljempänä ’pöytäkirja’, jossa unionin aluksille myönnetään kalastusmahdollisuuksia Kap Verden tasavallan suvereniteettiin ja lainkäyttövaltaan kalastuksen osalta kuuluvalla kalastusalueella.
(4)
Neuvottelujen tuloksena pöytäkirja parafoitiin 28 päivänä elokuuta 2014.
(5)
Unionin alusten kalastustoiminnan uudelleen aloittamisen varmistamiseksi pöytäkirjaa olisi sovellettava sen 15 artiklassa määrätyin tavoin väliaikaisesti sen allekirjoituspäivästä alkaen.
(6)
Pöytäkirja olisi allekirjoitettava ja sitä olisi sovellettava väliaikaisesti siihen asti kun sen lopullisen tekemisen edellyttämät menettelyt on saatu päätökseen,
ON HYVÄKSYNYT TÄMÄN PÄÄTÖKSEN:
1 artikla
Annetaan lupa allekirjoittaa Euroopan yhteisön ja Kap Verden tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehty Euroopan unionin ja Kap Verden tasavallan välinen pöytäkirja unionin puolesta sillä varauksella, että mainitun pöytäkirjan tekeminen saatetaan päätökseen.
Pöytäkirjan teksti on liitetty tähän päätökseen.
2 artikla
Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
3 artikla
Pöytäkirjaa sovelletaan sen 15 artiklan mukaisesti pöytäkirjan allekirjoituspäivästä alkaen väliaikaisesti kunnes sen tekemisen edellyttämät menettelyt on saatu päätökseen.
4 artikla
Tämä päätös tulee voimaan päivänä, jona se hyväksytään
Tehty Brysselissä 15 päivänä joulukuuta 2014.

Labels: 18
15
5
6